દુબઇ તા.14: ભારતીય ક્રિકેટ ટીમના હેડ કોચ રવિ શાત્રીએ કહયું છે કે આગામી ઓસ્ટ્રેલિયા સામેની ટેસ્ટ શ્રેણી પૂર્વે વધુ ને વધુ અભ્યાસ મેચ આયોજિત કરવાનો આગ્રહ બીસીસીઆઇને કર્યોં છે. અત્રે એ ઉલ્લેખનિય રહેશે ઇંગ્લેન્ડ પ્રવાસમાં ભારતીય ટેસ્ટ ટીમ ફકત એક જ અભ્યાસ મેચ રમી હતી અને ટેસ્ટ સિરીઝમાં 1-4થી શરમજનક હાર મળી હતી. કોચ રવિ શાત્રીએ કહયું હતું કે અમે સકારાત્મક વિચાર સાથે એશિયા કપ રમવા પહોંચ્યા છે. તેણે એવી પણ સ્પષ્ટતા કરી કે ઇંગ્લેન્ડ સામેની 1-4ની હાર બાદ તેની સમીક્ષાને લઇને બીસીસીઆઇ તરફથી કોઇ સૂચના મળી નથી.